**PÁLYÁZATI SZABÁLYZAT KUTATÁSI ÖSZTÖNDÍJRA VONATKOZÓAN**

**ARITMIA KUTATÁS-GYÓGYÍTÁS ALAPÍTVÁNY**

**A pályázati felhívás célja:**

Az Aritmia Kutatás-Gyógyítás Alapítvány Alapító Okiratban rögzített céljaival összhangban álló tudományos klinikai és transzlációs kutatási programok támogatása céljából kutatási ösztöndíj nyújtása

**A támogatás formája**

Az elnyert ösztöndíj 100% intenzitású, vissza nem térítendő támogatás. Saját forrás biztosítása nem szükséges.

**Jogszabályi háttér**

Az ösztöndíj a Személyi jövedelemadóról szóló 1995. évi CXVII. törvény (Szja) 1. számú melléklet 4.29. pontja alapján adómentes jövedelem

**Pályázatok befogadásának módja:**

A pályázat 2 kinyomtatott, eredeti aláírással ellátott példánya benyújtható személyesen a Kuratórium tagjainak a SE Városmajori Szív- és Érgyógyászati Klinikán, előre egyeztetett időpontban (T: 06-1-458-6857), vagy postai úton az Alapítvány címére küldve (1525 Bp., Pf. 179.)

A pályázatokat az Alapítvány Kuratóriumának elnöke készíti elő döntéshozatalra a bíráló Tudományos Bizottság előzetes ajánlásával, az előre meghirdetett kuratóriumi ülésre.

**A pályázatok elbírálásának rendje és menete**

A pályázatokat előzetesen az Alapítvány Kuratóriuma mellett létrehozott Tudományos Bizottság értékeli és javasolja támogatásra az Alapítvány Kuratóriuma felé. Az Alapítvány Kuratóriuma kuratóriumi ülés keretében dönt a pályázatok támogatásáról illetve azok elutasításáról. A kuratóriumi döntésről minden esetben határozat születik, határozati számmal ellátva. A kuratóriumi ülések összehívása a pályázatok benyújtását követő 30 napon belül történik.

A Kuratórium határozatáról a kuratóriumi ülést követő 8 napon belül a pályázót elektronikus úton értesíti.

Budapest, 2018. 04.15.